钦定古今图书集成/历象汇编/岁功典/第063卷 > 扬州慢〈初秋〉 元吴元可
## 钦定古今图书集成/历象汇编/岁功典/第063卷 > 扬州慢〈初秋〉 元吴元可

露叶犹青，岩花初动，幽幽未似秋阴。似梅风带溽暑，
吹度长林。记当日、西廊共月，小屏轻扇，人语凉深。对
清觞，醉笑醒颦，何似如今？　临风欲赋，甚年来、渐减
狂心。为谁倚多才，难凭易感，早付销沉。解事张郎风
致，鲈鱼好、归听吴音。又夜阑闻笛，故人忽到幽襟。